רייצ'ל בילסון

רייצ'ל שרה בילסון (באנגלית: Rachel Sarah Bilson; נולדה ב-25 באוגוסט 1981) היא שחקנית אמריקאית, אשר התפרסמה תודות לתפקידה בתור סאמר רוברטס <small>(אנ')</small> בסדרת הנעורים "The O.C."<small>(2003–2007)</small>.

== ביוגרפיה ==
בילסון נולדה ב-25 באוגוסט 1981 בלוס אנג'לס, קליפורניה, בתם של ג'ניס סטנגו, מטפלת, ודני בילסון <small>(אנ')</small>, תסריטאי ובמאי קולנוע. הוריה של רייצל התגרשו בשנת 1997, כשהייתה בת 16; יש לה שתי אחיות למחצה צעירות, האטי ורוזמרי, מנישואיו השניים של אביה לשחקנית הת'ר מדווי. יש לה גם אח למחצה גדול ממנה, מנישואיה הראשונים של אימה. 

אמה היא איטלקייה-אמריקאית שחונכה כקתולית, ואביה יהודי; היא אמרה שהיא גדלה בבית בו חוגגים חנוכריסמס.

אביה של בילסון מגיע ממשפחת שואו ביזנס; הוא בנם של מונה (וייכמן) <small>(2023-1933)</small> ושל המפיק-במאי ברוס בילסון <small>(אנ') (נ' 1928).</small> סבא רבא שלה, ג'ורג' בילסון <small>(1902–1981)</small>, שנולד למשפחת מהגרים יהודים אשכנזים בלידס, אנגליה, עבד עבור החברה RKO לאחר שהיגר לארצות הברית, בראש מחלקת קדימונים לסרטים, וסבתא רבתא שלה, האטי בילסון <small>(1907–2004)</small>, הייתה תסריטאית שכתבה בעיקר לסרטים קצרים.

בנעוריה הייתה ידועה בילסון כמרדנית ובעלת הרס עצמי. כשהייתה בת 16, היא וחברים של אחיה היו מעורבים בתאונת דרכים שכתוצאה ממנה בילסון הייתה חסרת הכרה מספר ימים. היא טוענת שהתאונה "שינתה" אותה, עודדה אותה "להפסיק.. להיכנס לצרות" וזה עצר אותה מ"ללכת בדרך הרעה". 

בילסון למדה בבית ספר קתולי, ושתיים מחברותיה לכיתה היו קירסטן דנסט וקתרין מקפי. לאחר לימודי התיכון, בילסון למדה בגרוסמונט קולג' <small>(אנ')</small>, מכללה קהילתית בעיר אל קאחון <small>(אנ')</small> במחוז סן דייגו, קליפורניה ונעזרה בעצתו של אביה להמשיך בקריירת משחק מקצועית. לאחר מכן הופיעה במספר בפרסומות, בין היתר עבור רשת המסעדות סאבוויי, למותג דגני הבוקר רייזין ברן <small>(אנ')</small> ולתרופה פפטו ביסמול.

== קריירה ==
הופעתה הראשונה בטלוויזיה הייתה בשנת 2003 כשהתארחה בסדרות "באפי ציידת הערפדים", ו"8 כללים פשוטים" ובסרט קצר בשם "לא שבורה".

בילסון לוהקה בשנת 2003 לסדרת הנעורים האמריקאית ".The O.C". דמותה, סאמר רוברטס הייתה אמורה להופיע רק במספר פרקים, אך הפכה לדמות קבועה בעקבות ההצלחה של הסדרה והרומן של סאמר עם סת' כהן, אותו גילם אדם ברודי. כתוצאה מההצלחה של הסדרה The O.C. בילסון התפרסמה בקרב בני הנוער. הסדרה רצה עד שנת 2008.

בטקס פרסי הנוער בשנת 2005, זכתה בילסון בשלושה פרסים. בנוסף, בשנת 2005, המגזין "מקסים" בחר בבילסון לשישית ברשימת ה-"Hot 100 list" השנתית שלהם, ושנה לאחר מכן בחרו בה במקום ה-14. בשנת 2006, המגזין האנגלי של FHM דירג אותה במקום ה-28 ברשימה של "100 הנשים הסקסיות בעולם", בעוד שהמגזין האמריקאי דירג אותה במקום ה-77 לשנת 2005. בשנת 2006 נמנתה בילסון ברשימת "100 האנשים הכי יפים" של מגזין "פיפל". בינואר 2008, הווארד סטרן מנה אותה בין "הבחורות השוות ביותר בהוליווד". בשנת 2008 המגזין האנגלי של FHM בחר בבילסון במקום 16 ברשימת הנשים הסקסיות בעולם, ובמגזין האמריקאי היא מוקמה במקום ה-30.

תפקידה הראשון של בילסון בקולנוע היה בסרט הרומנטי-קומי "נשיקה אחרונה", שמככבים בה בנוסף ג'סינדה בארט וזאק בראף. בסרט משחקת בילסון תלמידת קולג'. בילסון רצתה זמן רב לעבוד עם בראף, היא נורא מעריצה אותו על סרטו "גארדן סטייט" שביים וכיכב בו. בסצנת הסקס של בילסון עם בראף החליפה את בילסון כפילה, בילסון ציינה על כך שהיא מרגישה נורא חזקה על כך שהיא לא הופיעה בסצנת עירום.
בסקירות על הסרט, צוין שבילסון משחקת תפקיד עם "עומק מפתיע", אילו מבקר אחר תיאר את תפקידה כ"גלן קלוז ב"חיזור גורלי", ילדת עמק אידיוטית עם גוף שווה".

ב-2006 לוהקה בילסון לתפקיד של מיילי, במותחנו של דאג לימן, "ג'אמפר" כמחליפה של השחקנית טרסה פאלמר. היא התחילה את הצילומים לתפקיד באוקטובר והסרט פורסם ב-14 בפברואר 2008. בילסון הופיעה בנוסף ב-2 פרקים בסדרה קומית של ג'וש שוורץ (ממפיקי The O.C) "צ'אק". רייצ'ל הופיעה בקטע בסרט "אוהב אותך, ניו יורק" לצד נטלי פורטמן, רובין רייט, בלייק ליבלי ושיה לה-באף. השתתפה בסרט הקומדיה "מחכים לנצח", שיצא לאקרנים ב-2011.

בין 2011 ל-2015 שיחקה בתפקיד ראשי בסדרת הדרמה "חשיפה לדרום", בתפקיד ד״ר זואי הארט.

בשנת 2012 בילסון הייתה שחקנית אורחת בסדרה "אחת שיודעת" עונה 6 פרק 10, הפרק האחרון בעונה. 

בשנת 2013 שיחקה בסרט קומדיית הנעורים "התנסות חובה" בכיכובה של אוברי פלזה.

בשנת 2017 היא שיחקה בחמישה פרקים של הסדרה המוזיקלית "נאשוויל" בתור אליסה גרין.

== חיים אישיים ==
בשנים 2003–2006 היא הייתה בזוגיות עם השחקן האמריקאי-יהודי אדם ברודי (עמיתה ל"האו.סי"), וב-2004 הם אף התארסו. לקראת סוף 2006 בילסון וברודי נפרדו. מאז 2007, הייתה בזוגיות עם השחקן הקנדי היידן כריסטנסן, הם התארסו ב-2008, נפרדו וחזרו לאחר מספר חודשים. ב-29 באוקטובר 2014, נולדה בתם הבכורה, בריאר רוז. אולם ב-2017 הם נפרדו.

בילסון הצהירה כי היא מסרבת להצעות להופיע בעירום או בעירום חלקי במגזיני גברים, בעיקר כי היא מרגישה שגופה "קדוש" ולא כל העולם אמור לראותו. היא הופיעה בתמונה מצוירת במגזיני הגברים GQ וסטאף כשהיא לובשת הלבשה תחתונה צבעונית.

בילסון מוכרת בהיותה מכורה לאופנה. היא מתארת את עצמה כבעלת טעם "וינטאג'" בבגדים וציינה כי דיאן קיטון וקייט מוס הן ההשראה שלה. לקראת סוף 2007 שיתפה פעולה עם מותג האופנה DKNY והם יצרו יחד קולקציה בשם Edie Rose שלה דגמנה בילסון. הקולקציה יצאה בספטמבר 2008. המעצבים האהובים עלייה הם זאק פוזן, מארק ג'ייקובס, סטלה מקרטני ושאנל. בילסון אוהדת את לוס אנג'לס קליפרס בכדורסל, ואף יש לה מנוי עונתי למשחקים של הקבוצה. היא טענה בעבר כי אם היא לא הייתה שחקנית, היא הייתה רוצה לעבוד כגננת בגן חובה.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2006
|נשיקה אחרונה
|קים
|
|-
|2008
|ג'אמפר
|מילי האריס
|
|-
|2009
|אוהב אותך, ניו יורק
|מולי
|
|-
|2010
|מחכים לנצח
|אמה טוויסט
|
|-
|2011
|מה שקורה בחיים <small>(אנ')</small>
|לורה
|
|-
|2013
|התנסות חובה <small>(אנ')</small>
|אמבר קלארק
|
|-
|2014
|שוד אמריקאי <small>(אנ')</small>
|עדת ראייה
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|1998
|It's True!
|ג'נה
|פרק: "The Rats of Rumfordton"
|-
| rowspan="2" |2003
|8 כללים פשוטים <small>(אנ')</small>
|ג'ני
|פרק: "Career Choices"
|-
|באפי ציידת הערפדים
|קולין
|פרק: "Dirty Girls"
|-
|2003–2007
|The O.C.
|סאמר רוברטס <small>(אנ')</small>
|תפקיד ראשי (4 עונות); 92 פרקים
|-
|2004
|מופע שנות ה-70
|קריסטי
|פרק: "5:15"
|-
|2007
|צ'אק
|לו פאלון
|2 פרקים
|-
|2010–2014
|איך פגשתי את אמא
|סינדי
|4 פרקים
|-
|2011–2015
|חשיפה לדרום
|ד"ר זואי הארט
|תפקיד ראשי (4 עונות); 76 פרקים
|-
|2012
|אחת שיודעת
|עצמה
|פרק: "New York, I Love You XOXO"
|-
|2016, 2019
|היסטוריה שתויה <small>(אנ')</small>
|קונסטנס קופ <small>(אנ')</small>/ הלן קלהאן <small>(אנ')</small>
|2 פרקים
|-
|2017
|נאשוויל
|אליסה גרין
|5 פרקים
|-
|2018
|Take Two
|סם סוויפט
|תפקיד ראשי; 13 פרקים
גם מפיקה
|-
|2023
|נאשמים <small>(אנ')</small>
|אליסון
|פרק: "Danny's Story"
|}

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא יהודי
קטגוריה:אמריקאיות ממוצא איטלקי
קטגוריה:זוכי פרס בחירת הנוער
קטגוריה:אמריקאיות שנולדו ב-1981
קטגוריה:אמריקאים שנולדו ב-1981